***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA:602-03/21-01/528*

*URBROJ:251-295-02/1-21-01*

*Zagreb, 24. lipnja 2021.*

*IZVOD IZ ZAPISNIKA*

*s 3. sjednice Školskog odbora Prehrambeno-tehnološke škole održane dana 24. lipnja 2021. u Prehrambeno–tehnološkoj školi s početkom u 16 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić i Mirna Redovniković
 - ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*2. Ostali prisutni: Josip Šestak, ravnatelj škole, Antonija Puškarić, tajnica škole*

*Konstatirano je da postoji kvorum unatoč činjenici da još nisu imenovani predstavnici osnivača kao članovi Školskog odbora.*

*Za zapisničara se imenuje Mirna Redovniković.*

*Na početku sjednice predsjednica Školskog odbora Nina Pilić pozdravila je prisutne.*

*Zatim je predložila sljedeći*

 *D N E V N I R E D*

1. *Verifikacija zapisnika s 2. sjednice Školskog odbora*
2. *Aktualnosti između dviju sjednica Školskog odbora*
3. *Zahtjev za zaštitu prava iz radnog odnosa radnika Tomislava Sablje*
4. *Pitanja i prijedlozi.*

*Primjedbi nema te je dnevni red jednoglasno usvojen.*

*Ad 1.*

*Zapisnik s 2. sjednice Školskog odbora jednoglasno je prihvaćen.*

*Ad 2.*

*Ravnatelj je izvijestio o aktualnostima u školi od prethodne sjednice. Naveo je da su u tijeku ispiti Državne mature te da su završeni Završni ispiti za trogodišnja i čeverogodišnja zanimanja. Također izvijestio je da projekt opremanja informatičke učionice, za koju je škola dobila suglasnost od Gradskog ureda za obrazovanje, ide prema planu.*

*Ad 3.*

*U Zahtjevu za zaštitu prava iz radnog odnosa od 14. lipnja 2021. godine radnik Tomislav Sabljo žali se na Odluku o rasporedu i trajanju godišnjeg odmora od 28. svibnja 2021.godine.*

*Nakon očitovanja ravnatelja Josipa Šestaka i tajnice Antonije Puškarić o navedenom Zahtjevu Školski odbor jednoglasno donosi ODLUKU da se Zahtjev za zaštitu prava iz radnog odnosa radnika Tomislava Sablje odbija uz obrazloženje da isti nije pravno osnovan.*

*Ad 4.*

*Članica Školskog odbora Marija Sukačić-Vendl postavila je pitanje kako se mogu spriječiti ovakve i slične rasprave na Školskom odboru.*

*Predloženo je da se od iduće godine sastanci o korištenju godišnjih odmora, između ravnatelja i pojedinih radnika, odvijaju uz prisustvo treće nepristrane osobe.*

*3. sjednica Školskog odbora je završena u 18 sati.*

*Zapisničar: Predsjednica Školskog odbora:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_*

*Mirna Redovniković, dipl.ing. Nina Pilić, dipl. ing.*